  Туспуктэм: vk.com (Георгий Грязев) Майя Бывальцева «Удмуртия» издательство «Красная площадь» VIII книга фестивале пыриськиз. Ужрад 3-6 инвожое Россилэн валтӥсь площадяз ортчиз. Кыӵе ужъёсыны тодматӥзы Москваын улӥсьёсты но куноосты, кыӵе вормонъёссы вань, кыӵе воштӥськонъёс адӟисько книга поттон удысын, ивортодэтъя «Удмуртия» агентстволы ужъюртлэн кивалтӥсез Юрий Кузнецов вераз. Таяз ардэ куазен туж ик ӧз удалты, зоргес улӥз, озьы ке но одӥгез но нуэм киигамы берен ӧз берты ни, пусйиз Юрий Кузнецов. Фестивале издательство нуэ ваньзэ, мар тунсыкъяськытоз Россиын улӥсьёсты. Нырысь ик, выль кгинаоссэс, озьы ик азьвыл поттэмъёсызлы но кулэяськон вань. « Вань на сыӵе книгаосмы, кудъёсыз аръёс ортчыса уг вужмо, соос эшшо но дуногес луо. Кылсярысь, «Удмуртская народная одежда», «Удмуртская народная вышивка», «Происхождение удмуртского народа». Со утала вакыт сярысь ӧвӧл бере, отын номыриз уг вужмы. Книга ӟеч бере, номыр уг луы солы: уг но лякиськы, уг но безды. Соин сыӵе вуж книгаос туала вакыт эшшо но умойгес кошко » Юрий Кузнецов, «Удмуртия» издательстволэн кивалтӥсез Котьку сямен, фестиваль улсын устооссэ книгаосты пусъё. Асьме издательство Россиысь книгапоттӥсьёслэн ассоциациенызы радъяськись «Книга года» вожвлъяськонэ кӧня ке выль ужъёссэ келяз. «Лучшее региональное издание» номинациын кыксэ книгазэс пусйизы - «Удмуртия от А до Я» (6+) но «Удмурты. Зов языческих предков» (12+). Фото: Георгий Грязев « Пандемия дыръя тиражъёс кулэсмемын, но книгалэн ӟечлыкез туж зол будэмын. <…> Огшоры, куарнянь зӧкта книгаосын вормыны туж секыт ини. Вормыло 5 томъем, 6 томъем, 7 томъем книгаос. Соиз валамон, малы ке шуоно отын туж трос ужамын, туж трос информация люкамын, туж трос кужым быдэтэмын, коньдон быдтэмын. Валамон ини, соосты адӟо но, пусъё но. Но басьясь вань, лыдӟись вань, книагез валасьёс вань » Юрий Кузнецов, «Удмуртия» издательстволэн кивалтӥсез Та дыре книга поттӥсьёс понна одӥгез тужгес бадӟым сюлмаськонъёссы дунъёс будэмен но ӟеч кагаз басьтон ласянь югдурен герӟаськемын. « Кунгож сьӧрысь вайиськом вал азьвыл мелованной бумага: яке финской, яке германской, мукетыз ӧй вал. Али кызьы, мар полиграф предприятиос быгатозы, ужъюгдурысь потозы, валамон ӧвӧл ай. Али складъёсысь ужаськом ай. Чеберлыко альбомъёсын, чибориё альбомъёсын (милям соос ваньмыз арлэн кыкетӥ палараз чалкамын) мар луоз, ми ум ик валаське. Кыӵе ке но пурысь бумага вылын лыдӟисьлэн книга басьтэмез узгес поты ни, дыр, дышетмы ми сое чебер полиграфилы, чебер иллюстрациослы » Юрий Кузнецов, «Удмуртия» издательстволэн кивалтӥсез Таяз арын удмуртъёслэн историзылы, улон-вылонзылы сӥзем сериысь выль кннига-альбомзы потыны кулэ – «Удмурты. Наследие драевних воршудов», солы Россиысь цифровой азинсконъя министерстволэсь грант басьтӥзы. Тодэ вайытом, азьвылгес Ижкарын «П. И. Чайковскийлэн вордскем шаераз арлэн книгаез» («Книга года на родине П. И. Чайковского») III улосвылкуспо фестиваль-вожвылъяськонын «Зов языческих предков» книга «Удмуртиысь устоез книга» номинациын вормиз.  Тегъёс: Удмуртия книгаос книгапоттонни Москва фестиваль  